Thomas Tyrwhitt

Thomas Tyrwhitt (født 27. mars 1730, død 15. august 1786) var en engelsk lærd på klassikere og litterær kritiker.

Han ble født i London, hvor han også døde. Han hadde utdannelse fra Eton og Queen's College ved University of Oxford, og ble fellow ved Merton College i 1755. I 1762 var han skriver for Underhuset, men sluttet for å tilbringe resten av livet med studier. I 1784 ble han valgt som tillitsmann ved British Museum, som han senere skjenket sitt kostbare bibliotek.

Hans viktigste klassiske verker er:

 Fragmenta Plutarchi II. inedita (1773), fra et manuskript fra Robert Harleys boksamling ved British Museum
 Dissertatio de Babrio (1776), inneholdt noen fabler av Æsop, fra et manuskript  ved Thomas Bodleys bibliotek ved Oxford
 psevdo-Orphic De lapidibus (1781), som han tilskrev Konstantius Is tidsalder (siste halvdel av 200-tallet)
 Conjecturae in Strabonem (1783)
 Isaeus De Meneclis hereditate (1785)
 Aristoteles Poetica, hans mest betydningsfulle verk, utgitt etter hans død under tilsyn av Thomas Burgess, bishop av Salisbury, i 1794.

Spesielt nevnes skal hans utgaver av Geoffrey Chaucers Canterbury-fortellingene nevnes, utgitt i årene 1775–1778, og Poems i årene 1777–1778, antatt skrevet i Bristol av Thomas Rowley og andre fra 1400-tallet, og med et appendiks for å bevise at alle diktene var skrevet av det unge geniet Thomas Chatterton. 

En venn av Tyrwhitt var bibliofilen Thomas Croft, som introduserte Tyrwhitt i 1776 til George Catcott, som eide manuskriptene med diktene. Innledningsvis hadde Tyrwhitt vært overbevist om diktens ekthet og presset på for å få dem utgitt i 1777. Det var først da det tredje opplaget ble utgitt, at Tyrrwhitt tilbakekalte og uttalte at de var falskeriSe L.F. Powell: «Thomas Chatterton and the Rowley Poems» i Review of English Studies Vol 7 July 1931

I 1782 utga han et forsvar av appendikset i et svar til de som fastholdt at diktene var ekte. Som skriver ved Underhuset redigerte han Proceedings and Debates of the House of Commons, 1620–1621 fra det opprinnelige manuskriptet i biblioteket ved Queen's College, Oxford og Henry Elsynges The Manner of holding Parliaments in England.

 Referanser 

 Kilder 


 Eksterne lenker 
 Works by Walter William Skeat at Project Gutenberg

Kategori:Britiske redaktører
Kategori:Personer fra London